REPUBLIKA HRVATSKA

 KRAPINSKO – ZAGORSKA ŽUPANIJA

 GRAD ZLATAR

 **OSNOVNA ŠKOLA BELEC**

 **49254 Belec, Belec 50**

 **Tel: 049/460 124**

Klasa: 003-06/17-01/08

Urbroj: 2211/01-380-32-17-02

*ZAPISNIK*

*4. sjednice Školskog odbora Osnovne škole Belec u održane 3. 7. 2017. godine u Osnovnoj školi Belec s početkom u 18,30 sati.*

***NAZOČNI ČLANOVI ŠKOLSKOG ODBORA:***

Janja Hitrec-Gregorić, Gordana Havoj, Nikolina Puklin, Karlo Bingula, Anemari Dolenec Posinjak, Jasmina Domitran

***ODSUTNI ČLANOVI ŠKOLSKOG ODBORA:***

Nikolina Vrlec – ispričala se

***OSTALI NAZOČNI:***

 Verica Havoić, ravnateljica škole

*DNEVNI RED:*

1. Usvajanje Zapisnika s prošle sjednice ŠO
2. Glasovanje i donošenje Odluke o izboru kandidata za ravnatelja/icu OŠ Belec
3. Razno

Predsjednica je pozdravila nazočne, utvrdila kvorum i pročitala predloženi Dnevni red. Dnevni red je prihvaćen jednoglasno.

Zapisnik vodi tajnica škole Janja Hitrec-Gregorić.

**Točka 1.**

Zapisnik s prošle sjednice jednoglasno je prihvaćen.

**Točka 2.**

Nakon provedenog javnog glasovanja, kandidat za ravnatelja škole **Nikolina Puklin** izabrana je za ravnatelja škole. Predsjednica zaključuje da će se slijedom navedenoga, donijeti Odluka o izboru kandidata za ravnatelja Osnovne škole Belec.

Nakon obavljenog javnog glasovanja predsjednica Školskog odbora je obavijestila članove Školskog odbora da je sukladno odredbama Zakona o odgoju i obrazovanju u osnovnoj i srednjoj školi i Statuta Škole prije imenovanja ravnatelja potrebno ishoditi suglasnost Ministra znanosti i obrazovanja odnosno da će se Odluka o imenovanju ravnatelja donijeti i u slučaju da u Zakonom utvrđenom roku za dobivanje prethodne suglasnosti škola ne dobije tu suglasnost.

**Točka 3.**

Anemari Dolenec Posinjak, predstavnica roditelja u Školskom odboru je rekla da je na sjednici Vijeća roditelja, nakon rasprave o tenzijama koje vladaju između postojećih udruga u mjestu u koje su uključena i školska djeca, donesen zaključak da će se problem predstaviti na sjednici Školskog odbora te dati prijedlog da se udruge sastanu.

Predsjednica školskog odbora i ravnateljica škole su stajališta da nikad nikome nije odbijeno korištenje školskog prostora za održavanje proba udruga ako je podnio zahtjev školi (to je bila i preporuka našeg Osnivača), ali da udruge djeluju samostalno te da se one moraju dogovoriti, a škola može jedino dati prostor za održavanje takvog sastanka.

Ravnateljica ističe da je uvijek zastupala stajalište o suradnji škole i civilnih udruga jer su članovi tih udruga djeca koja idu i u našu školu, ali ne može škola uređivati odnose između voditelja udruga.

Ravnateljica ima riječ:

* 3. 7. 2017. su podijeljene svjedodžbe učenicima, pri tom su i podijeljene prigodne nagrade učenicima koji su prošli s odličnim uspjehom prosjeka 5,00
* U petak je arhitekt donio u školu Idejno rješenje za dogradnju i rekonstrukciju škole te će škola na temelju tog dokumenta tražiti prethodnu suglasnost Ministarstva znanosti i obrazovanja.

Sjednica je završena u 19,10.

 Predsjednica Školskog odbora:

 Janja Hitrec-Gregorić